Psalam (Šarić) 135.
1Aleluja! Hvalite ime Gospodnje, hvalite ga, sluge Gospodnje, 

2Koje stojite u kući Gospodnjoj, u dvorima kuće Boga našega! 

3Hvalite Gospoda, jer je dobar Gospod; svirajte imenu njegovu, jer je on mio! 

4Jer Jakova izabra sebi Gospod, Izraela za posjed svoj. 

5Jest, ja znam: "Gospod je vekik; naš Svemogući nadilazi sve bogove. 

6Štogod se dopada Gospodu, to on čini u nebu i na zemlji, u morima i u svima dubinama: 

7On, koji izvodi oblake od kraja zemlje, munje pretvara u dažd, vjetar izvodi iz odaja njegovih. 

8Koji pobi prvorođence Egipta, od čovjeka do živinčeta. 

9Koji posla znake i čudesa usred tebe, Egipte, proti faraonu i svima slugama njegovim. 

10 Koji pobijedi narode mnogobrojne i pogubi kraljeve velemoćne: 

11 Sihona, kralja amorejskoga, i Oga, kralja bašanskoga, i sva kraljevstva kanaanska. 

12 On dade zemlju njihovu u baštinu, u baštinu Izraelu, narodu svojemu. 

13 Gospode, ime tvoje traje vječno; Gospode, slava je tvoja kroz sve naraštaje. 

14 Jer Gospod pribavlja pravo narodu svojemu, slugama svojim iskazuje milosrđe. 

15 Idoli su neznabožaca srebro i zlato, djelo ruku čovječjih. 

16 Usta imaju, a ne mogu govoriti, dva oka, a ne mogu vidjeti, 

17 Dva uha, a ne mogu čuti; i daha nema u ustima njihovim. 

18 Koji su ih načinili, neka postanu kao oni, svaki, koji se pouzdao u njih. 

19 Kuća Izraelova, blagoslivljajte Gospoda; kuća Aronova, blagoslivljajte Gospoda! 

20 Kuća Levijeva, blagoslivljajte Gospoda; koji se bojite Gospoda, blagoslivljajte Gospoda! 

21 Blagoslovljen na Sionu Gospod, koji stoluje u Jerusalemu! Aleluja! 

Psalmi (Šarić)